Občina Medvode, Cesta komandanta Staneta 12, 1215 Medvode, na podlagi 57. člena Zakona o javnih uslužbencih (Uradni list RS, št. 63/07 – Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US, 202/21 - odl. US, 206/21 - ZDUPŠOP, 3/22 - ZDeb, 141/22 - ZIKS-1H in 18/23 - ZDU-1O) in 8. člena Uredbe o postopku za zasedbo delovnega mesta v organih državne uprave in pravosodnih organih (Uradni list RS, št. 139/06 in 104/10) objavlja interni natečaj za zasedbo strokovno- tehničnega delovnega mesta

**FINANČNIK VII/2-II**

Delovno mesto Finančnik VII/2-II DM 0304, šifra J017018, je strokovno-tehnično delovno mesto, sistemizirano v Oddelku za proračun, finance in gospodarstvo.

Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas s polnim delovnim časom v organih državne uprave, v samoupravnih lokalnih skupnostih in drugih organih, ki so po sporazumu z Vlado RS vstopili v interni trg dela morajo in izpolnjevati naslednje pogoje:

* Sedma raven strokovne izobrazbe:

17001 Specialistično izobraževanje po visokošolski strokovni izobrazbi

 (prejšnje)/specializacija po visokošolski strokovni izobrazbi (prejšnja)

17002 Visokošolsko univerzitetno izobraževanje (prejšnje)/visokošolska

 univerzitetna izobrazba (prejšnja)

17003 Magistrsko izobraževanje (druga bolonjska stopnja)/magistrska izobrazba

 (druga bolonjska stopnja)

Področje: Poslovodenje in upravljanje; Poslovne in upravne vede (podrobneje neopredeljeno); Ekonomija

* najmanj tri leta delovnih izkušenj.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del v organih javne uprave in drugih državnih organih na podobnih delovnih mestih za eno stopnjo nižje izobrazbe, razen pripravništva. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Prednost pri izbiri bodo imeli kandidati z izkušnjami s finančno - računovodskega področja.

Naloge, ki se bodo opravljale na delovnem mestu:

* sodelovanje s sektorji in službami pri pripravi predloga proračuna ter pripravljanje pisnih pojasnil povezanih z delovanjem proračunskega uporabnika upoštevajoč vse ustrezne predpise
* sodelovanje z nadzornimi institucijami
* spremljanje predpisov s področja financ, računovodstva in računovodskih standardov
* vodenje finančnega poslovanja in plačilnega prometa
* vodenje poslovnih knjig za proračun oziroma proračunske uporabnike ali več proračunskih uporabnikov
* pripravljanje letnih poročil in priprava podatkov za zaključni račun proračuna ter premoženjsko bilanco občine
* izdelovanje vseh likvidnostnih načrtov in spremljanje realizacije/odstopanj realiziranega od načrtovanega in analiz ter predlogov, kadar so le ti potrebni ter priprava vseh gradiv, pojasnil in utemeljitev za potrebe računskega sodišča in notranje revizije
* pripravljanje predlogov potrebnih prerazporeditev med proračunskimi postavkami in znotraj njih ter pisno utemeljevanje
* priprava analize finančnem poslovanju proračunskega uporabnika
* koordiniranje med nadzorniki porabe proračunskih sredstev in občino ter priprava vseh gradiv, pojasnil in utemeljitev za potrebe nadzora
* obračunavanje davkov in prispevkov (pogodbe o delu, avtorske pogodbe, obvezna praksa, delo študentov, obračun davka na dodano vrednost)
* sodelovanje pri enostavnejših nalogah povezanih s pripravo predloga proračuna

samostojno opravljanje drugih nalog z delovnega področja in po odredbi predpostavljenega.

Prijava kandidata mora vsebovati naslednje:

1. pisno izjavo o nazivu delovnega mesta, ki ga kandidat trenutno zaseda ter naziv organa, v katerem ima sklenjeno delovno razmerje za nedoločen čas;
2. izjavo kandidata, da ima sklenjeno delovno razmerje za nedoločen čas s polnim delovnim časom v organu državne uprave, organu samoupravne lokalne skupnosti ali v drugem organu, ki so po sporazumu z Vlado RS vstopili v interni trg dela;
3. izjavo o izpolnjevanju pogoja glede zahtevane strokovne izobrazbe, iz katere mora biti razvidna raven izobrazbe, datum (dan, mesec, leto) zaključka izobraževanja ter izobraževalna ustanova, pri kateri je bila izobrazba pridobljena;
4. izjavo o izpolnjevanju pogoja zahtevanih delovnih izkušenj: v izjavi kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu, na kratko opiše delo, ki ga je opravljal pri tem delodajalcu, ter navede raven zahtevnosti dela (raven zahtevane izobrazbe za opravljanje dela na posameznem delovnem mestu), navede podatek, ali je bilo delo opravljeno na podlagi pogodbe o zaposlitvi, študentskega dela oziroma druge oblike opravljanja dela;
5. izjavo, da za namen tega internega natečaja dovoljuje Občini Medvode pridobitev podatkov iz prejšnje točke tega razpisa iz uradnih evidenc.

V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Prijava kandidata naj vsebuje tudi kratek življenjepis, kandidat pa naj poleg formalne strokovne izobrazbe navede tudi druga znanja in veščine, ki jih je pridobil.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) le popolne in pravočasno prispele prijave kandidatov, ki izpolnjujejo natečajne pogoje.

Strokovna usposobljenost kandidatov se bo presojala na podlagi navedb oziroma v skladu z natečajnimi merili in ustreznimi metodami.

Izbrani kandidat bo delo opravljal na sedežu Občine Medvode, Cesta komandanta Staneta 12, 1215 Medvode. Z izbranim kandidatom bo sklenjeno delovno razmerje za nedoločen čas, s poskusnim delom 6 mesecev.

Kandidat vloži prijavo v pisni obliki, ki jo pošlje v zaprti ovojnici z označbo Interni natečaj – Finančnik VII/2-II DM 0304, na naslov: **Občina Medvode, Cesta komandanta Staneta 12, 1215 Medvode, in sicer v roku 8 dni od objave internega natečaja na spletni strani Portala GOV.SI.** Za pisno obliko prijave se šteje tudi elektronska oblika, poslana na **elektronski naslov občine**: **obcina@medvode.si**, s pripisom »Finančnik VII/2-II DM 0304**«**, pri čemer veljavnost prijave ni pogojena z elektronskim podpisom.

Obvestilo o končanem natečajnem postopku bo objavljeno na spletni strani občine.

Informacije o izvedbi internega natečaja in delovnem področju kandidat dobi na tel. št. 01 361 95 18 (Sanja Malej).

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.